lflage/wiki-talks huggingface dataset:
Sjabloonbespreking:Inligtingskas Voormalige land

message: @Pynappel kan jy asseblief help met die regerings_tipe parameter van die sjabloon. Sien asb. Raetia vir 'n voorbeeld van die probleem. @Jcwf sukkel op die oomblik daarmee. Ek het die bronkode van die sjabloon gelees, maar ek sien nie waar dit 'n probleem sou veroorsaak nie. Ping my op whatsapp dan kan ons 'n tyd reël om saam op discord te werk as jy wil. - Rooiratel (kontak) 16:36, 7 Januarie 2024 (UTC)
thread_title:  regerings_tipe param
Bespreking:Molotofbom

message: Ek dag die gebruik in Afrikaans was om die V's in Russiese woorde as W's te skryf, siende dat die Russiese alfabet verskil van die Latynse een en dit meestal om klankooreenstemmigheid gaan. Het enige iemand sekerheid hieroor? Anrie 09:22, 8 April 2007 (UTC)
replies: text: :Verander asseblief na Molotofbom.
Hier is die rede uit die WAT: molotofbom (ook met 'n hl. Molotofbom) s.nw. (na V.M. Molotof, Sowjetpolitikus) Primitiewe brandbom gemaak van 'n breekbare houer wat gevul is met 'n ontvlambare vloeistof en voorsien is van 'n lont, gew. van lap, wat a.d. brand gesteek word net voordat dit gegooi word: Hulle (die arbeiders) (sou) hulleself in die vervolg met molotofbomme en vuurwapens ... verdedig (Nat., 24 Okt. 1969, 1). Molotof-bomme is ... oral gestel, wat ... daarop gemik sou gewees het om Brittanje te dwing om aan ... die ... protektoraat sy onafhanklikheid te gee (H.J.J.M. v.d. Merwe: Afrika, 1963, 129). Suidpunt (kontak) 13:04, 22 Mei 2013 (UTC)
thread_title:  Molotow/Molotov
Bespreking:Ceres

message: Moet hierdie artikel nie miskien geskuif word nia "Ceres (Kaap)" of so iets nie? Of dink ander dat die artikel miskien "belangriker" is as Ceres (godin) en Ceres (dwergplaneet)? Ek het nie 'n probleem met dit hier of daar nie, maar wonder net waar die dubbelsinnigheidsblad geplaas moet word. (In alle eerlikheid sou ek verkies dat Ceres na die dubbelsinnigheidsblad verwys, maar uit 'n Suid-Afrikaanse oogpunt sou Ceres (dubbelsinnig) miskien 'n beter opsie wees? Anrie 10:09, 8 April 2007 (UTC)
replies: text: Ek dink die godin en die dwergplaneet speel maar 'n klein rol in die daaglikse lewens van die meeste gebruikers. 'n Klein verwysing na Ceres (dubbelsinnig) skep vir Afrikaanse en Wes-Kaapse patriotte tenminste die illusie dat daar reeds planete na hierdie mooi dorp vernoem word ;). Dieselfde geld natuurlik vir artikels oor die Tshwane-Swartgat en die Tlokwe-ruimterommel, as dit sou bestaan ;) ;) --Voyageur 11:15, 8 April 2007 (UTC)
thread_title: Artikelnaam

message: 'n IP gebruiker het die volgende te së: (Dit is baie sterk te betwyfel of die dorp Ceres wel na die Romeinse godin van vrugbaarheid vernoem is. Die volgende skakel neem u na 'n artikel wat die die bewyse vir die betwyfeling uiteensit. https://wordpress.com/post/elfastronomy.wordpress.com/407)
Wil iemand dit opvolg? Gebruiker:AFM? Groete! Oesjaar (kontak) 20:57, 22 Februarie 2024 (UTC)
thread_title:  Vernoem na...
Kategoriebespreking:Sokkerkompetisies in Duitsland

message: Is daar 'n spesifieke rede hoekom die artikels uit die kategorie "Duitse sokkerligas" gehaal is, "Duitse sokkerkompetisies" geskep is en die artikels toe hierin geplaas is? Anrie 10:16, 8 April 2007 (UTC)
thread_title: Ligas/Kompetisies
Bespreking:Nieuwe Republiek

message: Weet iemand dalk hoe om ordentlike kaarte te teken wat dan onder 'n vrye lisensie vrygestel kan word? Daar is 'n mooi kaart van die Nieuwe Republiek by Ministerial History Committee . Ek sou graag twee kaarte opgrond daarvan wou maak - 'n tipiese liggingskaart wat lyk soos die liggingskaarte wat vir lande gebruik word (of dalk meer soos die wat vir die Tjeggiese streke gebruik word op die Engelse wikipedia) en dan een met bietjie meer inligting wat op die kaart van UKZN beskikbaar is.
Dit sou natuurlik lekker wees om ook meer akkurate kaarte vir die ZAR, Natalia en Klein Vrystaat en so aan te hê. Die kaarte wat tans vir Natalia en ZAR gebruik word is nie korrek nie aangesien dit sommer die voor 1994 provinsies gebruik.
Laurens 09:45, 9 April 2007 (UTC)
thread_title: Teken van vrye kaart
Bespreking:Springbok

message: Soos in die geval van Frans, sien ek dat die normale artikelnaam, "Springbok", 'n aanstuurbladsy vir hierdie een is. Is dit werklik nodig? Kan ons nie maar die artikel "Springbok" skrap en die een daarheen skuif nie? Anrie 13:59, 10 April 2007 (UTC)
thread_title: Artikelnaam

message: WAS DAAR VROEER JARE SWART SPRINGBOKKE?
GROET ELVIE
Jy kry nog steeds swart springbokke. Sal jou so R800 kos om 'n ram te klap. Byeboer (kontak) 09:31, 14 Januarie 2009 (UTC)
thread_title: SWART SPRINGBOK
Sjabloonbespreking:Slawiese tale

message: Ek het nie besef dat daar reeds 'n sjabloon "slawies" is nie - die artikel Wes-Slawiese tale het nie gebruik gemaak van 'n sjabloon nie, maar direkte aanwysings. Dis eerst toe ek die sjabloon by die ander artikels wou byvoeg dat ek gesien het dat daar reeds 'n sjabloon bestaan, anders sou ek daardie een gewysig het i.p.v. om 'n nuwe een te skep. Anrie 19:31, 11 April 2007 (UTC)
replies: text: Is daar nou twee sjablone, of wat is die situasie nou? Moet artikels nog opgedateer word? Moet 'n sjabloon uitgevee word? --Alias 05:52, 12 April 2007 (UTC)
replies: text: :Wel, as niemand 'n probleem het met hoe die nuwe sjabloon lyk nie, dan kan Sjabloon:Slawies geskrap word; ek het dit klaar op al die betrokke blaaie vervang. Anrie 06:22, 12 April 2007 (UTC)
replies: text: :: Goed. Ons merk dit dan vir verwydering. Terloops, afgesien van Google en die ingeboude soekfunkunksie, is daar ook nog 'n funksie wat dalk in gevalle soos hierdie sal help om dinge op te spoor: Wikipedia:Interessante_brokkies/12 - miskien is dit nuttig. --Alias 06:30, 12 April 2007 (UTC)
thread_title: Nuwe sjabloon

message: Hoekom is dit verwyder? Dit was tot sy verbrokkeling die amptelike taal van Joego-Slawië en sommige taalkundiges beskou Bosnies, Kroaties, Serwies en Montenegryns as dialekte daarvan. Groete. -- SpesBona 14:20, 25 Junie 2017 (UTC)
thread_title:  [[Serwo-Kroaties]]
Bespreking:Springbok, Noord-Kaap

message: Uit die artikel:
Daar is twee hotelle en talle gastehuise asook die bekende geel-en-wit gastekamers van 'n bekende inwoner, mnr. Jopie Kotze. 
Is dit nie bietjie te naby aan reklame nie? Daar word geen bewyse gegee dat hierdie gastekamers enigsins meer bekend is as die res van die gastehuise nie, of waarvoor hulle bekendheid verwerf het nie. Hoekom word mnr. Jopie Kotze bo die ander gastehuiseienaars voorgetrek? Anrie 12:55, 12 April 2007 (UTC)
replies: text: Omdat mnr. Jopie Kotze tientalle huise langs die hoofstraat, Voortrekkerweg, uitgekoop het, dikwels teen verdagte pryse van veral bejaarde inwoners, en al die huise 'n monotone geel en wit geverf het. Dit is tans een van die uitstaande kenmerke van die dorp, naas die granietkoppies en die geskiedkundige klipkerk van die NG gemeente Namakwaland. Wat getal kamers betref, is Kotze s'n meer as al die ander gastehuise s'n saam. Morne 13:49, 19 Mei 2007 (UTC)
thread_title: Advertensie

message: Uit die artikel:
In die nabyheid is ook Spektakelpas, 22 km Wes van die dorp en net Oos van die Buffelsrivier, waar volgens oorlewering 'n ossewa omgeval het en die vrouepassasiers 'n spektakel veroorsaak het toe hulle uitgeval het. Datums? Hoe so, 'n spektakel? Wat is die aanvaarde manier om uit 'n ossewa te val as dit sou omkeer? Staaltjies wat basies geen inligting bevat of niks bydra tot die artikel hoort mos nie op 'n ensiklopedie nie? Anrie 12:58, 12 April 2007 (UTC)
replies: text: Die sin verduidelik die oorsprong van die naam Spektakelpas en bevat dus belangrike inligting. --Voyageur 14:35, 12 April 2007 (UTC)
replies: text: :Gaats - ek begryp nou eers dat die pas se naam "Spektakelpas" is; om die een of ander rede het my swak brein nie "Spektakelpas" lekker geprosesseer nie en dag ek dat dit sommer 'n nonsensnaam was (menende, ene wat nie na iets verwys nie). Dankie, Voyageur. Anrie 15:00, 12 April 2007 (UTC)
thread_title: Onensiklopedies?

message: Ek sien iemand het die korrekte "NG gemeente" en "NG kerk" verkeerd gemaak as "NG-gemeente" en "NG-kerk". Wanneer die afkortings uitgeskryf word as "Nederduitse Gereformeerde kerk" en "Nederduitse Gereformeerde gemeente" blyk dit duidelik hoekom daar geen koppelteken is nie. Dieselfde geld "VSA-atlete", maar "SA sangers", of "AGS-lidmate", maar "NH predikante" (vir Nederduitsch Hervormde predikante). Morne 13:53, 19 Mei 2007 (UTC)
thread_title:  Spelling 

message: Rigtings word slegs met hoofletters geskryf wanneer dit selfstandige naamwoorde is, bv. "Noord en Suid moet saamwerk", andersins altyd klein. Morne 13:58, 19 Mei 2007 (UTC)
thread_title:  Spelling: Rigtings 

message: Klinkers wat sonder die deelteken eenlettergrepig uitgespreek kan word, word deur die deelteken tweelettergrepig gemaak. In "kommersieel" word die "ieel" in elk geval tweelettergrepig uitgespreek, daarom is die deelteken oorbodig. Omdat in "kommersiele" die "iel" eenlettergrepig uitgespreek sal word sonder die deelteken, word hy hier wel bygevoeg, soos ook die geval is met "finansieel" maar "finansiële" en "materieel" maar "materiële". Morne 14:06, 19 Mei 2007 (UTC)
thread_title:  Spelling: Deelteken
Bespreking:Hogsback

message: Voyageur, ek sien jy verwys na "Heer van die Ringe" eerder as "Lord of the Rings". Was daar dan 'n amptelike Afrikaanse vertaling van die boek? Anrie 12:29, 13 April 2007 (UTC)
replies: text: Ek het nog altyd die Afrikaanse benaming gebruik soos iedereen en gee eintlik nie om of daar al 'n vertaling is of nie. Ons gebruik tog ook "Parys" as Afrikaanse naam vir die Franse hoofstad, alhoewel die owerhede daar nooit bekend gemaak het dat "Parys" die amptelike Afrikaanse weergawe van "Paris" is nie. --Voyageur 12:37, 13 April 2007 (UTC)
replies: text: :Ja, maar die Afrikaanse taalbeheer het tog bekendgemaak dat Parys die amptelike Afrikaanse naam van Paris. In elk geval, ek wil nie met jou redekawel nie, maar ek glo dat met iets soos 'n boek, waarvoor dieselfde naam in alle tale bestaan, mits dit reeds vertaal is, moet ons by die Engels naam hou. Anrie 13:15, 13 April 2007 (UTC)
replies: text: ::Danksy die bekendheid van die boek kan ons gerus ook die Afrikaanse vertaling van sy oorspronklike Engelse naam gebruik. Ek het die Afrikaanse vertaling nou tussen hakies aangedui. Die Afrikaanse naam sou natuurlik ook In die ban van die ring kon wees - net soos in Nederlands. Is daar iemand wat lus is om die werk oor die naweek in Afrikaans te vertaal sodat ons 'n amptelike naam het ;) ?--Voyageur 13:34, 13 April 2007 (UTC)
thread_title: Heer van die ringe
Bespreking:Lys van Suid-Afrikaanse skrywers

message: Hoekom die hoofletter-S vir Skrywers in die artikel se naam? Hoekom nie Lys van Suid-Afrikaanse skrywers nie? --Alias 16:26, 15 April 2007 (UTC)

message: Hi daar, ek wil graag 'n boek skryf, of laat skryf oor my lewe, maar weet nie watse skrywer gepas sal wees of na wie toe om te gaan nie, die storie lyn is amper soos 'dit is ek anna' en 'Vaselinetjie'...Watse skrywer sal my kan help wat van so iets sal hou??? 
Kontak my asb op ankiesp@gmail.com
Dankie41.177.244.33 11:38, 20 Desember 2011 (UTC)
thread_title: Ankies

message: Voeg "Lukas Andries Visagie" by. Het het die boek "Terug na Kommando" geskryf wat in 932 verskyn het. 203.114.152.142 06:20, 16 Maart 2023 (UTC)
thread_title:  Afrikaanse skrywers
Bespreking:Kelvin-Helmholtz-meganisme

message: Ek het die artikel vanuit die Nederlandse en Engelse artikels vertaal. Alhoewel ek d.m.v. Google sekergemaak het dat my Afrikaanse terme wel bestaan, is daar steeds 'n piepklein moontlikheid dat die vertaling nie 100% wiskundig korrek is nie. Anrie 08:19, 17 April 2007 (UTC)
thread_title: Vertaal
Bespreking:Hannah Botha

message: Wat is 'n "(4-jarige) lisensiaat"?  Ek dog 'n lisensiaat is maar net die naam van 'n spesifieke eksamen. Maak dit enigsins 'n verskil hoe lank mens neem met die voorbereiding? --Alias 08:26, 19 April 2007 (UTC)
thread_title:  (4-jarige) lisensiaat
Bespreking:Piet Hein (wetenskaplike)

message: Is dit werklik nodig dat die titel die kwalifiseerder "Denemarke" het? Ons het tog nie 'n ander artikel oor 'n ander Piet Hein nie? Anrie 09:33, 19 April 2007 (UTC)
replies: text: Mmm, is die Nederlandse Piet Hein die een waarvan daar in die liedjie gesing word? Ek dink ons kan solank 'n aanstuur maak van die generiese naam hierheen en bo-aan 'n rooi skakel insit na die ander een. As iemand dan soek vir Piet Hein, dan weet hulle darem dat daar 'n ander noeomenswaardige een was. --Alias 10:00, 19 April 2007 (UTC)
thread_title: Titel
Bespreking:Etruskers

message: Voyaguer, jy moet my verskoon want ek het nie baie vakkennis hieroor nie, maar is die :Kategorie:Vroeë beskawings nie maar dieselfde ding as die :Kategorie:Historiese etniese groepe nie? Anrie 12:11, 27 April 2007 (UTC)
replies: text: Nou, dis 'n moeilike een... Ek dink die Etruskers hoort beslis by albei kategorieë. 'n Beskawing soos die Romeinse Ryk kan nogtans meer as een historiese etniese groep behels. Vroeë beskawings is dus 'n geskikte kategorie vir artikels oor die Ou Egiptenaars, die Romeinse Ryk, die Sjinese Ryk esv. Maar die Ripuariese Franke is moontlik net 'n historiese etniese groep - daar is geen spesifieke Ripuaries-Frankiese beeldende kuns, taal, godsdiens/religie esv. nie. --Voyageur 12:23, 27 April 2007 (UTC)
replies: text: :Ek verstaan wat jy sê: verskoon my blatantheid, maar "etniese groep" is dus net 'n meer aanvaarde, polities-korrekte en ensiklopediese woord vir "ras"? Ek stel dan voor dat ons altwee hou, maar as jy nie omgee nie, gaan ek die artikel dan ook onder "Vroeë beskawings" voeg. Anrie 12:33, 27 April 2007 (UTC)
replies: text: ::"Etniese groep" is moontlik in die Suid-Afrikaanse konteks 'n gelaaide term, aangesien die ras-komponent oorbeklemtoon is. Dit verwys egter steeds ook na kulturele besonderhede. --Voyageur 12:54, 27 April 2007 (UTC)
replies: text: :::Ek het die ekstra kategorie bygevoeg. Aangaande Ripuariese Franke: ek sal verkies om nie self die kategorie te verander nie. Alhoewel ek nie twyfel aan wat jy sê nie, moet ek my steeds kan verantwoord vir die veranderings wat ek maak en ek weet net mooi boggerol van die Ripuariese Franke af. Anrie 14:02, 27 April 2007 (UTC)
thread_title: Kategorie
Wikipediabespreking:Taalriglyne

message: Tale: gebruik "xxx (taal)" in plaas van "xxx taal" as titel; dit maak dit moontlik om eenvoudige skakels van die vorm "... word in Engels geskryf as ..." te maak, waarteenoor die ander vorm meer lomp is: "Engels".
Is dit nie meer eenvoudig om slegs "taal" i.p.v. "taal (taal)" te skryf nie? Sien asb. die bespreking op Bespreking:Frans (onder "naam van artikel"). Slegs waar die naam van die taal, bv. "Venda" na iets anders behalwe die taal kan verwys, word die kwalifiseerder gebruik. Anrie 20:33, 20 April 2007 (UTC)
Uit bogenoemde bespreking: Dit is inderdaad nie konsekwent nie, en moet wees. Waar daar verwarring tussen 'n taalnaam en 'n kultuurnaam, volknaam of watookal moontlik is, moet ons (taal) in hakkies sit. Venda is 'n goeie voorbeeld hiervan. --Alias 13:57, 16 Maart 2007 (UTC). Anrie 20:35, 20 April 2007 (UTC)
replies: text: Ek sien dat niemand besware aangeteken het teen my voorstel in ongeveer 22 dae nie. Ek sal nog 'n dag of wat wag en die inhoud wysig om te noem dat artikel "Frans" / "Nederlands" / "Mongools" gebruiklik is (dus, sonder die kwalifiseerder). Anrie 14:12, 12 Mei 2007 (UTC)
thread_title: Taal artikels

message: Kan die twee ou afdelinkies op hierdie bladsy nie maar saamgesmelt word met Wikipedia:Styl nie? Dit maak nie sin om dit apart te hê nie. Ek is bereid om dit te doen indien niemand beswaar lewer nie. Anrie 12:22, 15 September 2007 (UTC)
thread_title:  Saamsmelt?
Bespreking:Sailor Malan

message: Ek dink daar moet ook melding gemaak word van die ongelukkige insident waarby hy betrokke was met die afskiet van vliegtuie van die RAF. Ek sal bietjie moet gaan soek vir 'n bron - --RM 11:14, 21 April 2007 (UTC)
thread_title:  Bron
Bespreking:Induktansie

message: Induksie of inuktansie? In die artikel oor magnetisme het ek die term induksie gebruik --RM 06:39, 23 April 2007 (UTC)
replies: text: Die Nederlandse vertaling laat my glo dat induksie die meer juiste term is --RM 07:26, 23 April 2007 (UTC)

message: Volgens die HAT is dit induktansie. Morne 07:38, 23 April 2007 (UTC)
thread_title:  Induksie 

message: Hierdie artikel kan dalk doen met 'n meer lekevriendelike inleiding. --RM 16:41, 2 September 2007 (UTC)
thread_title:  Lekevriendelik
Bespreking:David Pieter de Villiers Graaff

message: Het iemand inligting oor waar die Sir titel vandaan kom? --RM 07:52, 23 April 2007 (UTC)
thread_title:  Oorsprong van titel 

message: Volgens Whitaker's Almanac van 1993 is die titel in 1911 aan DP de Villiers Graaff toegeken toe hy 'n Member (of the Order) of the British Empire (MBE) gekry het. Dis nie duidelik waar Jacobus Arnoldus se titel vandaan gekom het. Die baronetskap is oorerflik, vandaar sir De Villiers Graaff en sy seun sir David Graaff. Morne 12:09, 23 April 2007 (UTC)
thread_title:  Baronet
Bespreking:Ysbeer

message: Die Engelse artikel bevat inligting oor die bedreiging van die ysbeer wat ek nie in staat is om te vertaal nie; dit behandel allerhande chemiese gifstowwe en siektes waarvan ek nie die vaagste benul het wat dit Afrikaans moet wees nie, dus het ek dit maar eerder nie bygevoeg nie. Anrie 07:06, 24 April 2007 (UTC)
thread_title: Bedreiging
Bespreking:Heupvervanging

message: Ek dink nie dat hierdie 'n artikel is wat tans nie aan die hoë standaarde van Afrikaanse Wikipedia voldoen nie moet word nie. Veel eerder is die probleem dié van die titel. Die onderwerp handel duidelik oor 'n heupvervanging, en is myns insiens enigsins net so 'n goeie dekking van die onderwerp as menige van die ander 7000 artikels op die Afrikaanse wikipedia (waarvan nie een op die skoonmaakbladys verskyn nie). Ek stel dus voor dat die titel na Heupvervanging verander moet word, van 'n inleidende paragraaf voorsien word en van die skoonmaaklys afgehaal moet wees. 'n Ander opmerking: Anrie beskuldig haarself van vrot spelling (viz. die twee vorme van sjirurgie versus chirurgie). Albei die vorme is aanvaarbaar en is amper streeksgebonde: dit hang af by watter Afrikaanse universiteit die sjirurg/chirurg sy/haar opleiding ontvang het.    Nomdeplume
replies: text: Ek het oorpsronklik die skoonmaaksjabloon bygevoeg omdat die artikel nie 'n inleidingsparagraaf bevat wat die in inhoud van die artikel omskryf nie. Ek besit self nie oor genoeg kennis om die takie self aan te pak nie (soos duidelik blyk uit die feit dat ek nie eers geweet wat die aanvaarde spelling vir sjirurgie/chirurgie is nie). Myns insiens is die inleidingsparagraaf by so 'n artikel uiters belangrik waar sulke uiterse vakgerigte onderwerpe van sprake is. Daarbenewens was die uitleg en algemene styl vir my aan die swakker kant.

text: Ek sien dat ek die sjabloon redelik vroeg na ek hier lid geword het bygevoeg het: ek was moontlik nog gewoond aan die hoë kwaliteitstandaarde van die Engelse Wikipedia en was vir 'n tydjie redelik vrygewig met die skoonmaak-sjablone. Anrie 17:29, 24 April 2007 (UTC)
replies: text: : Anrie, nee, dis heeltemal reg so. Ek was ook glad nie op die oorlogspad nie. Ek was geweldig lanklaas op die werf en het toevallig op dié artikel afgekom. Ek hou daarvan om dinge eers in die besprekingsblaaie te bespreek. Só raak 'n mens aan die gesels en leer mekaar ken. Ek bemerk hoe aktief jy op Wikipedia is -- dis heerlik om te sien; en, doe zo voort! Ek sal, sodra ek 'n kansie kry, die inleiding skryf, die taal beter versorg en die sjabloon wegneem. Nomdeplume
thread_title:  Standaard van die artikel
Wikipediabespreking:Spoedige verwyderings

message: Op alle bladsye wat vir spoedige verwydering gemerk is, is daar telkens 'n skakel na hierdie blad. Ek het dit nodig geag dat die bladsy darem ietsie bevat. Ek besef dis nie miskien 100% nie, maar ek sal nog daaraan skaaf, plus 'n bladsy vir Vandalisme en Aanstuurbladsy maak, as niemand besware het nie. Anrie 13:01, 25 April 2007 (UTC)
replies: text: Dis baie goie werk Anrie! --RM 04:59, 26 April 2007 (UTC)
thread_title: Nuwe blad
Bespreking:Gliese 581

message: Ek was onder die indruk dat die ster se naam Gliese 581 was en die planeet Gliese 581c, aldus die Extrasolar Planets Encyclopaedia . Anrie 13:59, 25 April 2007 (UTC)
replies: text: Hmpf, ek was net weer te haastig: ek het gesien dat die woorde "bewoonbare planeet" indie aktuele sjabloon hierheen verwys, en was onder die indruk dat die artikel oor die planeet handel. Jammer. Ek het die aktuele sjabloon 'n bietjie herverwoord vir duidelikheid... hoop nie jy gee om nie, Voyageur. Anrie 14:05, 25 April 2007 (UTC)
replies: text: :Nee, die sjabloon lyk goed.--Voyageur 14:15, 25 April 2007 (UTC)
thread_title: Naam van planeet
Bespreking:Masjienvertaling

message: Die sin hier is dan ook 'n puik voorbeeld van die resultaat wat tipies deur outomatiese vertaling verkry word :) --RM 17:53, 25 April 2007 (UTC)
replies: text: "The sentence here is then also a fine example of the result wat typical by machine translation verkry word" ;) - Francis Tyers 12:41, 12 Mei 2007 (UTC)
thread_title:  Masjienvertaling 

message: Laugh out loud / Lag uit hard. Morne 13:05, 12 Mei 2007 (UTC)
thread_title:  Ha ha
Wikipediabespreking:Vandalisme

message: Ek het hierdie blad net gou oorvertaal en opgesom vanaf die Engelse een. Ek het dit so kort moontlik probeer hou - daardie Engelse hou darem daarvan om alles oor en oor en oor te sê! Ek sal oor 'n dag of wat 'n vars blik hieroor gooi en hopelik kan verbeter of 'n paar spel- en tikfoute kan verwyder. Anrie 13:17, 26 April 2007 (UTC)
thread_title: Nuwe blad

message: Wat is die beleid t.o.v. spammers wat oral eksterne skakels plaas? Ek bedoel nou wysigings soos dié. Hierdie persone is tien teen een robotte of nie-Afrikaanssprekendes wat nooit gaan beplan om 'n konstruktiewe bydrae te lewer nie. Ek stel voor ons blokkeer hulle vir 'n redelike lang tydperk. Indien hulle beswaar het, kan hulle mos 'n administrateur kontak om geonblokkeer te word. — Adriaan (S★B) 12:49, 23 September 2007 (UTC)
replies: text: 'n Dag of so is meer as redelik. Mens kan dit altyd langer maak as daar meer dikwels oortree word en die ip-adres nie gedeel word nie. Sien gerus Spesiaal:Contributions/196.207.47.60 vir 'n voorbeeld van ip-adres wat telkens aan iemand anders behoort.  Anrie 14:04, 23 September 2007 (UTC)
replies: text: :Ah ok, ek sien. — Adriaan (S★B) 14:07, 23 September 2007 (UTC)
thread_title:  Beleid aangaande eksterne skakels-spam
Bespreking:Soechoi Su-25

message: Weet iemand wat die volgende sinne beteken?
replies: text: Alle modelle van tiepe-'Frogfoot-B' is bedoel vir opleiding.en

text: word gebruikt om infanterie lugsteun te gee, geboue en brûe aan te val, anti-tenk.
(die anti-tenk-deeltjie). Anrie 09:16, 27 April 2007 (UTC)
thread_title: Verwoording
Bespreking:Alan Paton

message: Moet die naam van die artikel nie eerder "Alan Paton" wees nie? Dis tog hoe hy bekend staan en die beleid is tog om maar een voornaam en dan die van te gebruik? Anrie 09:18, 27 April 2007 (UTC)
replies: text: :Ek sal jou gelyk gee omdat hy as skrywer bekend staan as "Alan Paton". Morne 09:48, 27 April 2007 (UTC)
thread_title: Naam van artikel